বন্ধ হচ্ছে ত্রিধারা সম্মিলনীর ‘অঘোরী নৃত্য’! জানুন বড় আপডেট

ওয়েব ডেস্ক: আবহাওয়ার সৌজন্যে এবারের দুর্গাপুজোয় (Durga Puja) ভিড় চূড়ান্ত। রাস্তায় রাস্তায় জনারণ্য। জনপ্রিয় সব মণ্ডপে থিকথিক করছে দর্শনার্থীরা। ঢল নেমেছে ত্রিধারা সম্মিলনীর (Tridhara Sammilani) মণ্ডপেও। কারণ এবার ত্রিধারার থিম ‘চলো ফিরি’। মণ্ডপে শিব তাণ্ডবকে তুলে ধরতে চেয়েছেন নির্মাতারা। দক্ষিণ কলকাতার এই পুজো এবার অভিনবত্বের জন্য বেশ খ্যাতি কুড়িয়েছে মহালয়ার পর থেকেই। কিন্তু এবার এই অভিনবত্বে পড়ল ভাটা। নিরাপত্তার কারণে বন্ধ হতে চলেছে মণ্ডপের বেশ কিছু আকর্ষণীয় জিনিস।

পুজোর থিমের অভিনবত্বে এবারও বিশেষ ভাবনায় মণ্ডপ সাজিয়েছে ত্রিধারা। এখানে এলে কলকাতাযর বুকে দাঁড়িয়েই আপনি পৌঁছে যাবেন এক অন্য দুনিয়ায়। এবার ত্রিধারা সম্মিলনীর থিম ‘চলো ফিরি’-র হাত ধরেই আপনি পৌঁছে যাবেন অঘোরীদের ডেরায়। কিন্তু এবার সেই ডেরা বন্ধের নির্দেশ দিল কলকাতা পুলিশ (Kolkata Police)। মহাষ্টমীর দিনেই পুজো কমিটির হাতে এল নির্দেশিকা।

আরও পড়ুন: আজও ‘জমিদারি’ মেজাজ, ‘হাকের ডাকে’ শুরু হয় অষ্টমীর পুজো

রবীন্দ্র সরোবর থানার তরফে থেকে পাঠানো নির্দেশিকায় বলে হয়েছে, ‘ত্রিধারা সম্মিলনীর পুজো মণ্ডপের সামনে এবং মণ্ডপের মধ্যে যে অঘোরী নৃত্য (Aghori Dance) দেখানো হচ্ছে, তা আগত দর্শনার্থীদের ভিড়ের সময় নিরাপদ নয়। তাই জনগণের নিরাপত্তার (Safety Issue) জন্য এই প্রদর্শনী জরুরি ভিত্তিতে বন্ধ করা দরকার’।

উল্লেখ্য, ত্রিধারার মণ্ডপের এক দিকে অধিষ্ঠান করে রয়েছেন দেবাদিদেব মহাদেব। একটি উঁচু বেদীতে তিনি বসে। পাশেই রয়েছে একটি মন্দির, আর তার মধ্যে রয়েছেন দেবী। গোটা মন্দির, মণ্ডপ জুড়ে দেওয়ালে দেওয়ালে খোদাই করা রয়েছে দেবনাগরী লিপি। খোদাই করা রয়েছে কালীমূর্তিও। দক্ষিণ কলকাতার এই জনপ্রিয় মণ্ডপে পা রাখলে যে একে বারে অন্য রকম একটি অনুভূতির সাক্ষী হচ্ছেন অনেকেই।